ประกาศสำนักงานคณะกรรมการกำกับหลักทรัพย์ประกาศสำนักงานคณะกรรมการกำกับหลักทรัพย์และตลาดหลักทรัพย์ที่ นน. ๑/๒๕๔๔เรื่อง แนวทางในการรับจดทะเบียนแก้ไขเพิ่มเติมข้อบังคับของกองทุนสำรองเลี้ยงชีพ[๑] โดยที่มาตร ๙ วรรคสองแห่งพระราชบัญญัติกองทุนสำรองเลี้ยงชีพ พ.ศ. ๒๕๓๐ กำหนดว่าการแก้ไขเพิ่มเติมข้อบังคับของกองทุนให้คณะกรรมการกองทุนนำไปจดทะเบียนภายในสิบห้าวันนับแต่วันที่มีมติให้แก้ไขและยังไม่มีผลบังคับใช้จนกว่านายทะเบียนจะได้รับจดทะเบียนแล้วแต่เนื่องจากในปัจจุบันนี้การยื่นคำขอจดทะเบียนแก้ไขเพิ่มเติมข้อบังคับของกองทุนมีเป็นจำนวนมาก ดังนั้นเพื่อให้การรับจดทะเบียนดังกล่าวเป็นไปโดยรวดเร็วและมีประสิทธิภาพมากยิ่งขึ้นนายทะเบียนจึงกำหนดแนวทางในการรับจดทะเบียนแก้ไขเพิ่มเติมข้อบังคับกองทุนไว้ดังต่อไปนี้ข้อ ๑ ในประกาศนี้กองทุน หมายความว่ากองทุนสำรองเลี้ยงชีพที่นายจ้างและลูกจ้างตกลงกันจัดตั้งขึ้นตามพระราชบัญญัติกองทุนสำรองเลี้ยงชีพพ.ศ.๒๕๓๐นายจ้าง หมายความว่าผู้ซึ่งตกลงรับลูกจ้างเข้าทำงานโดยจ่ายค่าจ้าง ไม่ว่าจะเป็นบุคคลธรรมดาหรือนิติบุคคลลูกจ้าง หมายความว่าผู้ซึ่งตกลงทำงานให้แก่นายจ้างโดยได้รับค่าจ้างนายทะเบียน หมายความว่า สำนักงานคณะกรรการการกำกับหลักทรัพย์และตลาดหลักทรัพย์ข้อ ๒การขอจดทะเบียนแก้ไขเพิ่มเติมข้อบังคับของกองทุน ให้คณะกรรมการกองทุนยื่นคำขอต่อนายทะเบียนตามแบบ๙-๒ พร้อมด้วยเอกสารหลักฐานประกอบคำขอ ท้ายประกาศนี้ข้อ ๓ในกรณีที่คณะกรรมการกองทุนยืนคำขอจดทะเบียนแก้ไขเพิ่มเติมข้อบังคับกองทุนในเรื่องดังต่อไปนี้ให้ถือว่านายทะเบียนรับจดทะเบียนและให้การแก้ไขเพิ่มเติมดังกล่าวมีใช้ผลบังคับในวันที่ที่กำหนดในหนังสือแจ้งการรับจะทะเบียนของนายทะเบียน(๑) ชื่อกองทุนหรือที่ตั้งสำนักงานกองทุน(๒)การเพิ่มรายชื่อของนายจ้าง(๓) การเลิกกองทุนข้อ ๔ในกรณีที่คณะกรรมการกองทุนยื่นคำขอจดทะเบียนแก้ไขเพิ่มเติมข้อบังคับของกองทุนในเรื่องดังต่อไปนี้ให้ถือว่านายทะเบียนรับจดทะเบียนและให้การแก้ไขเพิ่มเติมดังกล่าวมีผลใช้บังคับตั้งแต่วันที่นายทะเบียนได้รับแบบคำขอและเอกสารหลักฐานถูกต้องครบถ้วนเว้นแต่คณะกรรมการกองทุนจะได้ระบุวันที่ให้มีผลใช้บังคับเป็นวันอื่นแต่วันใช้บังคับดังกล่าวจะต้องไม่ก่อนวันที่นายทะเบียนได้รับแบบคำขอและเอกสารหลักฐานถูกต้องครบถ้วน(๑)การแก้ไขเพิ่มเติมข้อบังคับของกองทุนเพื่อให้สอดคล้องกับหนังสือที่นายทะเบียนออกเพื่อซักซ้อมความเข้าใจเกี่ยวกับการรับจดทะเบียนข้อบังคับของกองทุน(๒)การเพิ่มอัตราเงินสะสมของลูกจ้างหรืออัตราเงินสมทบของนายจ้างที่ต้องจ่ายเข้ากองทุน(๓)การลดอัตราค่าธรรมเนียมหรือค่าใช้จ่ายของกองทุน(๔)การเปลี่ยนแปลงโครงสร้างของคณะกรรมการกองทุน หรือรายชื่อกรรมการกองทุน(๕) การเพิ่มสิทธิประโยชน์แก่สมาชิกของกองทุนในส่วนของเงินสมทบและผลประโยชน์ของเงินสมทบเช่น การได้รับเงินสมทบหรือผลประโยชน์ของเงินสมทบเพิ่มขึ้นหรือรวดเร็วขึ้น เป็นต้น(๖) การแก้ไขชื่อของนายจ้าง(๗)การถอนชื่อนายจ้างในกรณีที่นายจ้างบางรายเลิกกิจการหรือถอนตัวออกจากกองทุนซึ่งจัดตั้งขึ้นโดยมีนายจ้างมากกว่าหนึ่งราย(pooled fund)ข้อ ๕ในการยื่นคำขอจดทะเบียนแก้ไขเพิ่มเติมข้อบังคับของกองทุนในเรื่องอื่นใดนอกจากที่กำหนดไว้ในข้อ๓ และข้อ ๔ ให้ถือว่านายทะเบียนรับจดทะเบียนและให้การแก้ไขเพิ่มเติมดังกล่าวมีผลใช้บังคับในวันถัดจากวันครบกำหนดระยะเวลาสิบวันทำการนับแต่วันที่นายทะเบียนได้รับแบบคำขอและเอกสารหลักฐานถูกต้องครบถ้วนเว้นแต่คณะกรรมการกองทุนจะได้ระบุวันที่ให้มีผลใช้บังคับเป็นวันอื่นแต่วันใช้บังคับดังกล่าวจะต้องไม่ก่อนวันที่นายทะเบียนได้รับแบบคำขอและเอกสารหลักฐานถูกต้องครบถ้วนข้อ ๖ประกาศนี้ให้ใช้บังคับตั้งแต่วันที่ ๑ กุมภาพันธ์ ๒๕๔๔ เป็นตันไปประกาศ ณ วันที่ ๑๕ มกราคม พ.ศ. ๒๕๔๔ประสารโตรรัตน์วรกุลเลขาธิการสำนักงานคณะกรรมการกำกับหลักทรัพย์และตลาดหลักทรัพย์ในฐานะนายทะเบียนกองทุนสำรองเลี้ยงชีพภคินี/แก้ไข๒๙/๔/๒๕๔๕อัมภิญา/แก้ไข๑๕ กรกฎาคม ๒๕๕๑[๑]ราชกิจจานุเบกษา เล่ม ๑๑๗/ตอนพิเศษ๑๑ ง/หน้า ๒๙/๘ กุมภาพันธ์ ๒๕๔๔